
Apreciable lektores, 

E biaha aki nos kier a scirbi riba al- 
gun topico cu ta sumamente intere- 
sante y cu ta na interes di tur Nor- 
tero en particular y Arubanonan en 
general. Algun tempo pasa a wordo 
lanta un grupo di juventud na Cen- 
tro di Barrio Noord, cualnan a lanta 
yen di brio y cu ta hopi activo. 
Cierto iniciativanan ta di aplaudi, 
e juventud mester wordo haci con- 
ciente y kritisch. Oyala cu den e 
grupo aki lanta algun lider cu kier 
dedica nan tempo liber na Centro 
di Barrio Noord y yuda na su pro- 
greso. Taray lo sigi boso pasonan 
cu hopi atencion. 

Dia 18 di februari Country Club 
Noord a wordo inaugura oficial- 


mente door di deputado Charro 
Kelly, actualmente un di e perso- 
nanan mas popular di Noord. 
Cu hopi esfuerzonan y cu fondo- 
nan di e mesun club e edificio a 
wordo lanta. 

Taray ta spera cu e club aki contri- 
bui na desaroyo general y progreso 
di Noord. E miembronan y direc- 
tiva mester sigi cumpli cu nan debe- 
nan pa e club. Kizas e ta un ehem- 
pel pa e otro organisacionnan-sigi. 
Dia 18 di maart, dia di himno y 
bandera n Aruba. Nos pueblo a cu- ' 
minsa sinti cu solamente cu union 
nos por logra algo. Y kiko por uni 
un pueblo mas cu un bandera. La- 
ga nos mantene e dia aki como un 
dia nacional pa Aruba y nos tur res- 
peta nos bandera y himno. 



Un punto menos favorabel ta esun 
di e comision 2000. Con actividad- 
nan lo sigi. Ban mira boso a cumin- 
sa cunele, bosonan a trecele riba un 
bon caminda, no lagele cay. 

Hopi hende a perde motivacion. 
Aruba a bolbe cuminsa bira sushi. 
Nos di Taray kier a haci un fuerte 
apelacion pa tur nos lesadornan pa 
no tira papel etc. riba caminda, ban 
duna un ehempel na e otronan. 
Asina nos ta mustranan con nan 
mester haci. Ban traha duro pa asi- 
na Noord & y Aruba) lo tin un bon 
futuro. 

TARAY 

C.B.N. Noord 74. 

Apreciable Srss. 

E programa pa cuido di hoffi 
den Taray a cai mi mashar na 
smaak mes cual ta un di mi hobby 
mashar anhelá. Mi tin un pregunta 
pa haci. Mi tin un hoffi, cual mi a 
trata na cultiva na differente ma- 
era. Pero semper envano. Mi ta 
planta e simiya promer den bleki 
er ta crece bira grandi y despues 
mi ta bahe den tera. E tera mes ta 
klei duro, pesey ta coba un buraco 
alomenos 2 pia hundo, hancho, lle- 
ne cu gordura di carne i watapana 
bruha cu santo. Pero ora mi baha 
e fruta den tera e ta keda 3 luna 
bibo, despues e ta cuminza seca 
for di top baha full abou. Mi a ye- 
ga di baha mango, mispel, casho, 
guyaba, papaya y varios otro mas 
pasobra mi hobby ta fruta. Por ulti- 
mo mi a perde un guyaba grandi y 
mi a rabia, mi a ranke completo cu 
raiz cu tur. E ora mi a observa cu 
tin varios bichi den troncon di e 
mata, y mi a sigui bruha terra y mi 
a sigui weita mas bichi den e gor- 
dura. Kiko bo ta consehami pa haci 
cu un terra asina. E tin como 500 
meter cuadrá y mi tin hopi fruta pa 
baha, pero mi tin miedo di e terra. 
Pasobra segun mi ta tur e terra ta 
danjá cu e plaga ey. Bo conseho lo 
wordo altamente apprecia pa loque 
ta wordo ariba mencioná. 

Danki di antemano pa bo tempo 
consedi. 

Domi Geerman, Propietario di Tien- 
da Geerman. 

T. L. 271 - A, 

Aruba. 


Apreciable Señor, 

Encuanto bo carta dirig i na Taray, 
tocante plantamento y fallamento 
di matanan di fruta, manera mango, 
mispel, cashu etc. etc., nos por con- 
seha bo pa den futuro no usa gordu- 
ra di watapana ni mest di carne. An- 
to pa e siguiente motibonan: 

a) Mest di carne y di cabrito no ta 
adecuado pa usa pa plantacion di 
fruta of di berdura. E pipitanan ta 
mucho duro y nan no ta habri for 
di otro, di moda cu nan ta keda den 
tera manera pipita rondo. Paden 
den e pipitanan ta forma un casca 
cu ta putri caminda ta masha favo- 
rable pa insectonan pone nan webo 
(neishi pa broei). Pesey tambe bo ta 
hanja comf-nan di bichi, vruminga, 
wachaka (bashaka) etc. den mata- 
nan cu a worde gemest cu mest di 
cabrito of carne. Ademas e canti- 
dad di vitamina pa e matanan du- 
ná door di e mest aki ta masha 
abau. Bo mes ta comprende cu ca- 
brito y came ta come tiki cumin- 
da di balor y ta p’esey nan lo no 
saka elementonan valioso pa e 
matanan den nan mest. Lo bo 
mester laga mest di cabrito y di 
carne para den futuro. 

B.) Gordura di watapana. 

E tera aki ta masha desfavorabel 
door di su ingredientenan zuur cual- 
nan ta fuerte. Pa tempo corto no 
por spera problemanan, pero ora bo 
use mas largo ta worde formá be- 
schim di tera cu ta afecta e reisnan 


di e matanan. Bo por weita esaki 
claramente ora bo duna e mata awa; 
e ora bo ta weita casca blanco riba 
e awa. Si bo fiha e reisnan morto 
tambe bo ta weita claramente vlek- 
nan y draadjie blanco. Esaki ta e be- 
schim. Pe caba cu e beschim aki ta 
masha dificil, mihor cos pa hasi ta 
pa cambia e tera y pone topsoil 
(e tera mas ariba di un bon kunucu 
cual hopi biaha ta fertil) nobo. Pues 
absolutamente no bolbe usa wata- 
pana. Despues cu bo a baha e plan- 
chinan den e tera nobo, bo ta laga 
nan hanja blachi nobo promer y 
despues ta duna nan mest artificial 
(20 : 5 :8)of(12 :12:17 : 2) cual 
bo por hanja den negoshinan, di 
mata. Bo mester ripiti esaki cada lu- 
na. Strooi mas o menos un man jen 
na cada mata. Pero corda, bon pa 
no strooi e mest artificial pega cu e 
troncon pero den un circulo di mas 
o menos 1 meter rond di e mata- 
nan.Gustosamente nos kier a pidi 
bo pa trese tur clase di insectonan, 
cu bo hanja den e tera bieuw cu lo 
bo cambia, pa nos laboratorio na 
Bushiri, di moda cu nos por exami- 
na nan. Nos ta deseado hopi exito, 
y nunca no perde curashi pasobra 
si bo logra, pa anjanan lai^o lo bo 
tin probecho di esey. 

Apoya otro hende tambe pa sigui 
bo ehempel y hinka den nan cabez 
nos regla di oro: NUNCA NO PER- 
DE CURASHI. “Plantando bo ku- 
nuku cu smaak y curashi, bo ta 
logra hopi cosecha y ganashi. 

B.G. M. Kamp, B. Agr. Sc. 

naturaleza 
aruba 


Poco poco Aruba ta perde su natu- 
raleza, nos no sabi di con. Manera 
nos ta corda di Noord, pariba di 
kapel di Alto Vista, nos ta corda ta- 
batin un manantial di awa cu tabata 
core for di den e cero. E awa tabata 
core for den e piedra cu ta ariba e 
cero; Nan tabata jame awa braak. 
Tin ora e ta core asina duro coe bo 
por tende su ronkamento. E ta core 
for di ariba e cero ta na pia abao di 
e cero . Aja bao e ta forma un tan- 
ki di awa. E tempo tabatin hopi 
bestia na Aruba. Pe partinan aja ta- 
batin baca, burico, tabatin came, 
cabrito y pahara. Pa banda di dies- 
un or bo ta mira un cantidat di ani- 
mal ta bin fresca nan stoma coe e 
awa. Anochi pa banda di diesor e 
piscadornan di eu banda ta bin co- 
he soldatje pa nan haas. Tabatin 
asina hopi soldatje cu ta bo zona 
bo ta tende con nan ta lora laga 
cai for di piedra, pa nan jega mas 
liher pa nan bebe awa pe nan bai 
trobe. Awor cu animalnan a caba 
na Aruba, algun cabrito, masha 
poco a keda, Señor a tuma su awa, 
e no tin nodi di core pornada mas. 
Awor á bo pasa na e lugar no ta 
parce coe tabatin algo tabata exis- 
ti na e lugar ei. 

Ariba Ponton mi a topa un barbon 
su barba ta jen di pieuw i raton pe- 
ro aki el a topa tronkon 

Algun proverbio 

1) Si bo cohe aas tur dia bo ta 
perde tempo di pisca. 


2) Ajera no ta awe mas. 

3) Alegria di shon ta tristeza di 
cria. 

4) Dia di alegria ta bispo di tris- 
teza. 

5) Alegria i dolo semper ta camna 
pareuw. 

6) ALegria no ta dura na cas po- 
ber. 

7) Alegria di cunukero ta tristeza 
di marinero. 

8) Alma na pena, curpa na pena. 

9) Mil amigo ta nada, un amigo ta 
hopi. 

10) Amigo di mas stimá ta cu- 
chieuw di matadó. 

Pa: Felix Flanegien, Sr. 



Un homber a haci 100 aña. Diri- 
piente hendenan ta bin bishite pa 
trece regalo p’ele y pa fiesta. E ta 
wordo puntra ta di con e a logra al- 
canza e edad tan avanza asina. Su 
contesta ta. 

“Semper mi a biba regular. Come 
bon, drumi bon, nunca mi a huma 
y nunca mi a bebe bebida alcoholi- 
co.” 

Diripiente e hendenan ta tende den 
un cuarto den vecindario cosnan ta 
cay, palabra malo ta resona. Nan 
ta pregunta e homber ta kico esey 
ta. E anciano ta contesta. “Och, 
esey ta mi tata. E ta burachi trobe 
manera custumber.” 


m CHOu’s 
SCRl/lCCriTCR 


BAR Y RESTAURANT 

AdresTanki Leendert 289 
Tel: 4527 


Pa drecha tire, 

Grease 

Sandwich 

Cerbez 

Soft 


Nos ta habri Diadomingo 
For di 9.00 a.m. 



Tiendci 

Ocluber 



SINTONIZA TUR 
OIASABRA ANOCHI 


FESTIVAL 

(RIOLLO 



via 

VOZ Dl ARUBA 
ORA: S - 11 p.m. 
un programa presenta pa 
ADD1SON PROGRAMS CO. 























remedinan 


saca 


matanan 


Den un combersacion tocante reme- 
dinan fey matanan entre algun per- 
sonanan un a bisa: 

“Un bon remedi contra tosamento 
ta stropi di calbas”. 

Un otro ta bisa cu no tin mihor cos 
pa kita fret cu azeta di polvo shima- 
ron. Kibra algun foyo y hunta e 
fret cu e azeta y dentro di un pa 
dos siman e fret ta cuminza seca. 
Un tercer persona ta conta cu e tin 
bon experencia cu aloé (Tocante 
aloé lesa Taray di Maart 1977) 
Number cuatro ta bisa: “Ami so no 
ta kere den e cosnan di kens ey. 
Un conoci di mi a usa basora pretu 
pa benta yiu afor y awor e mes ta 
bentá den santana”. 

Sorto di combersacionnan asina 
hende sa tende varios biaha y hopi 
vez tin hende cu ta considera e sor- 
to di remarcanan ey como algo di 
antigua ley. Pero t’asina cu awen- 
dia cantidad di medicinanan ta wor- 
do sacá fey matanan. Fey aloé 
companianan comercial ta traha un- 
guentenan contra kimadura. Varios 
instituto y compania di farmacia ta 
manda scientificonan pa paisnan 
den Asia, Sur America, Africa etc. 
pa investiga si tin matanan cu balor 
medicinal. 

Na China, un pais na unda pa miles 
di añanan caba e pueblo ta usa re- 
medinan fey mata, e gobierno a cu- 
minza cu un campaña pa haci uso 
mas mihor ainda di e sorto di mata- 
nan aki. Un remedi cu a duna bon 
resultado tabata simianan di pam- 
puna. E simianan mula ta wordo 
usa pa combati un sorto di bichi cu 
por haci hende hopi malo. 

Ephedra ta un otro ehempel di un 
mata cu mas di 5000 aña caba ta 

wordo usá na China. Fey di e mata 
ey un remedi a wordo sacá cu ta 
wordo usá pa habri nanishi verstopt 
y pa stimula e sistema central di 
nervio. 

Un mata cu a causa hopi furor taba- 
ta rauwolfia serpentina. Esaki ta 
un mata cu curiosonan di diferente 
tribonan na Africa y India tabata 
usa pa mordi di colebra, cholera pa 
trankiliza hendenan hopi nervioso o 
hasta loco. 

E scientificonan cu pa promer biaha 
a haci conoci cu e mata aki no kier 
a kere cu e por haci tanto cos pero 
mas despues cu nan a mira algun ca- 
so di locura den cual e uso di e reis 
di e mata a traha casi manera un mi- 
lagro, a wordo decidi pa investiga 
kico tin den e mata. Nan a descu- 
bri cu aunke e mata no tabatin mu- 
cho valor contra por ehempel chole- 
ra, e tabatin varios substancianan cu 
por wordo bon usa den medicina. 
Un di nan tabata un remedi cu por 
wordo usá pa trankiliza hendenan 
loco-razo. Awendia e uso principal 
ta pa baha presion di sanger. 
Na 1925 tabatin un homber di Ni- 
geria cu posicion a bira loco na In- 
glaterra. Nan a manda busca un cu- 
rioso masha conoci di un di e tribo- 
nan na Nigeria pa yude. E curioso 
a trece entre otro den su macuto 
reis di e rauwolfia y e a logra di ali- 
via e malesa. Mirando fey actual- 
mente pa e tempo ey hende por bi- 
sa cu e remedi cu e curioso tabata 
tin tabata mihor cu cualkier remedi 
cu e dokternan Ingles por a ofrece 
e tempo ey pa e caso ey. 

Na Africa cierto tribonan tabata usa 
e mata cuabain pa hunta punta di 
nan flechanan. Cu e flechanan aki 


nan por hasta mata un olifant. Fey 
di e mata aki un substancia a wordo 
saca cu un cantidad chikito ta 
wordo usa pa stimula curazon. In- 
diannan salbahe di Sur America ta 
usa curare ariba nan flechanan pa 
mata hende y bestia. E veneno aki 
ta paralisa hende. Fey curare un 
substancia a wordo saca cu actual- 
m.ente ta wordo usa den cirugia pa 
haci e musculonan slap promer cu 
operacion. Na 1577 un dokter spa- 
ño, yama, Monardes a scirbi un bu- 
ki tocante e uso cu e Indianan taba- 
ta haci di diferente reis, fruta, fo- 
yonan. 

Dokter Monardes tabata masha im- 
presiona pa e mata di coca di cual e 
Indiannan tabata usa e foyonan, 
bruha cu kalki den forma di un bo- 
la. Ariba e bola aki nan tabata 
kauw pa combati cansansio, ham- 
ber y sed durante nan biahenan lar- 
go. 

Awendia ainda e Indiannan cu ta bi- 
ba den Andes ta usa coca pa alivia 
nan bida duro. Na 1518 scientifico- 
nan a logra di isola e substancia cu 
ta causa e efectonan aki. E substan- 
cia aki a haña e nomber cocai'ne. 
Na 1884 un dokter na Austria a 
munstra cu coca'me por wordo usa 
como anestesii local entre otro pa 
operacion di cataract. Actualmente 
tin otro substancianan cu tin mesun 
un efecto ey y cu no por wordo usa 
como drogaaddictivo. E Spañonan 
a haña tambe den Andes un mata 
cu por duna yudanza contra mala- 
ria, un malesa cu a yega di mata 
milliones di hende. E remedi ta 
hinca den e casca di Chinchona, un 
mata cu ta parce esun di koffie. 
Na 1820 quimiconan a logra di saca 






e substancia activo fey e casca y 
nan a yame quinine combina cu 
otro remedinan ta wordo usa pa 
combati malaria. Na 1806 un ap- 
prentice di farmacia Aleman a isola 
pa di promer biahe un substancia 
activo fey di un mata. E substancia 
aki tabata morfine, cual e a saca fey 
di opium. Opium ta wordo traha 
fy di e mata papaver somniferum. 
Morfine a haña hopi uso como ali- 
vio pa dolor fuerte. Su desventahe 
ta, manera ta conoci, e peligro cu 
hende por bira addicto na dje. Des- 
pues cu morfine mas y mas di otro 
substancianan activo a wordo isola 
pa e quimiconan. Cu e substancia- 
nan activo aki nan a sigi experimen- 
ta pa traha produktonan mas fuerte 
fey nan. 

Fey morfine heroihe a wordo traha 
cu ta mucho mas efectivo pa plakia 
dolor. Na cuminzamento dokter- 
nan tabata usa hero ine pa cierto 
casonan, pero despues di tempo a 
wordo ripara cu e remedi aki por 
haci hende addicto den masha poco 
tempo mes y pa e motibo ey e uso 
di heroine den medicina a stop. 
E palo, yama sauce, tabata duna re- 
sina y jugonan cu tabata wordo usa 
pa alivia dolornan manera di reuma- 
tismo; di diente etc. Na 1820 qui- 
miconan a logra saca e substancia 
activo cual nan a yama salicin. Cu e 
salicin aki nan a sigi experimenta pa 
traha un produkto mas fuerte y na 
1899 nan a logra traha e substancia 
cu awendia ta conoci bao e nomber 
aspirin. 

Un droga cu actualmente ta wordo 
studia pa posibe! balor medicinal ta 
marihuana. Parce cu tin indicacion- 
nan cu e por wordo usa pa cierto 
casonan di presion halto den wowo. 
Fey e mata belladonna (un mata 
masha venenoso) un substancia a 
wordo saca cual a haña e nomber 
atropine. Atropine ta wordo entre 
otro usa pa specialistanan di wowo 
pa hancha e popchi (pupil) di wowo 
pa asina nan por investiga e paden 
di e wowo mas mihor. Tambe e sa 
wordo us'a pa stimula curazon. Ori- 
ginalmente e substanca aki (cu ta 
masha venenoso) tabata wordo usa 


pa muhernan pa pone nan wowo 
brilla mas. 

Un mata cu inespera a causa hopi 
excitacion ta e, aki na Aruba cono- 
ci como, madalena. Na cabamento 
di e añanan 1950 nan R. Noble cu 
su associadonan na universidad di 
Caiiaua a ounuiiza investiga e niada- 
lena. E motibo tabata cu den dife- 
rente parti di mundo, segun folk- 
lore e foyonan di madalena ta yuda 
contra diabetes. Ningun remede 
usabel contra diabetes a wordo ha- 
na pero en vez di esey diferente sub- 
stancianan cu por wordo usá contra 
cierto formanan di cancer a wordo 
haña den e foyonan. Un di e mi- 
hornan tabata vinstastin cu por 
wordo usa pe e malesa Hodgkin, un 
sorto di cancer cu ta ataca e glandu- 
lanan di lymfe, e baso y e higra y 
vincristine cu por wordo usa pa 
cambati leucemia. Vinblastin com- 
bina cu otro remidinan sa duna den 
casi 70 porciento di e casonan alivio 
di e simptomonan pa 2 o mas aña- 
nan. Vincristine combina cu otro 
remedinan sa duna den casi 90 por- 
ciento di e casonan alivio pa algun 
aña hasta cu anteriormente tabata 
bayendo nan fin. Awendia madale- 
na ta wordo cultiva na India ariba 
terenonan grandi. 

E foyonan ta wordo exporta pa 
Merca y Europa unda e remedi ta 
wordo saca afor. Pa traha un gram 
vincristine mester di casi 500 kilo di 
foyon'.,.!. 

Cantidad di matanan mester wordo 
studiá pa haña esnan cu tin balor. 
Den un caso 70.000 substancianan 
saca fey matanan a wordo studia di 
cual 1800 a duna impresion cu nan 
por tin balor. Varios vez sa pasa cu 
un substancia cu a duna hopi di spe- 
ra ta resulta di ta inutil toch. 
Fey diferente sorto di biscim anti- 
biotica a wordo sacá por ehempel, 
penicilline, terramycine etc. Di 
tempo di antiguo parteranan di di- 
ferente pueblonan tabata usa un 
sorto di biscim cu sa crece ariba 
centeno (rogge) pa controla sangra- 
mento despues di parto. Fey di e 
biscim aki un substancia a wordo 
saca cu a haña e nomber ergot. Fey 


di ergot diferente otro remedinan a 
wordo trahá cu te awendiata wordo 
usá. 

Investigacionnan ta sigiendo. Fey e 
casca di un cierto palo na Phillipi- 
nas cierto tribonan ta traha un sor- 
to di thee cu ta wordo usa contra 
baso hincha. No ta conoci ainda cu 
en verdad e ta yuda. Na Peru tin un 
mata cu e tribo Campa ta usa como 
anticonceptiva. Esaki tambe ta 
wordo investiga. Asina tin cantidad 
di otro matanancu ta bau di estu- 
dio. 



Revista Taray ta elogio Roy Tromp, e 
agente poHciai cu a riska su bida pa satba 
un otro persona . Noord ta orgulloso di 
bo. Roy. 



5 







Nos fiel lectornan lo por a ripara cu 
ya den un paar di numero di Taray 
no a aparece e serie di articulonan 
tocante cuida di hoffi y kunuku, 
kwal tabata worde patrociná pa 
Agroco. E articulonan ey tabata 
worde skirbi door di Sr. B. Kamps 
di Agroco y traduc l door di Chin. 
Awor un di e motibonan pakiko 
Sr. Kamps basta dia no tabata dis- 
puesto pa sigui cu su valioso con- 
tribucion na Taray, ta pasobra e ta 
sintié desapuntá. No cu Redaccion 
di Taray, sino cu su trabau den ra- 
mo di agricultura no ta worde apre- 
ciá di e tanto ey. Como cu e punto 
aki ta hopi importante, Redaccion 
di Taray a dicidi di tene un entre- 
visia cu Sr. Kamps. E persona di 
Sr. Kamps ya no mester di intro- 
duccion na Aruba, pasobra hopi 
hende conoce caba en coneccion 
cu e cursonan di horticultura cu el 
a duna y naturalmente pa su pro- 
ductonan di ^^oco. Sr. Kamps ta 
conta nos cu e tin 25 anja caba den 
e ramo di agricultura. Na anja 1973 
el a huur e hydroponics Farm for 
di Gobierno Insular di Aruba riba e 
condicion cu e lo cultiva berdura 
como actividad principal. E proble- 
ma serio, awor aki ta e hecho cu te 
ainda Gobierno Insular no a dicidi 
si ta renoba e contract cu Sr. 
Kamps si of no. Kiko ta e motibo- 
nan? Nos no sa, ni Sr. Kamps no sa 
e motibonan. Pero si ta un hecho 
cu e cuestion aki mester worde re- 
glá mas pronto cu ta posibel, paso- 
bra cultivacion di kwalquier pro- 
ducto ta exigi mas o menos mei an- 
ja pa un anja pa crece y duna fruta. 
E desicion tocante renobacion mes- 
ter cay pa caba pasobra dia 28 di 
september 1978 e contract ta ter- 
mina, y na Agroco e obreronan 
tambe ta insigur tocante continua- 
cion di nan trabau. 

Riba nos pregunta con Agroco ta 
run awor aki, Sr. Kamps ta conta 

nos cu riba cultivacion di berdura, 
nan tabatin un perdida di 
f. 120.000,— den 4 anja. Riba e 
otro actividadnan di Agroco mane- 
ra cultivacion di mata di cas y ben- 
demento di fertilizer nan tabatin ga- 
nashi, di moda cu esaki por sostene 
e cultivacion di berdura. Un proble- 
ma grandi ta e concurencia di e bar- 
conan venezolano. Venezuela por 
produci berdura etc. mas barata, 
pasobra e sueldonan di e obreronan 
ta mas abau, nan tin mas recurso di 
awa dushi y fuera di tur esakinan e 
estado di Venezuela ta subsidia su 
agricultura cu no menos cu 35% ora 
ta trata di exportacion. Pesey mes, 
por ehempel, 1 ton di fertilizer ta 
costa na Aruba f. 700,— y na Vene- 
zuela solamente f. 150,—. Den pa- 
sado tambe a pasa cu e importador- 
nan lokal ta baha nan prijs pa kibra 
e concurencia di Agroco y despues 
ta bolbe hisa nan prijs di benta. Y 
door cu nos mester importa nos fru- 
tanan y berdura for di Venezuela, 
nos lo keda semper dependiente di 
nan; Ya den pasado caba, nan a 
mustra nos nan poder, door di stop 
di manda berdura pa Aruba. 

Ademas Venezuela ta spuit te 
ainda su berduranan cu e veneno 
D.D.T. Algo cu nan a stop cune, ca- 
si tur parti di mundo, pasobra e ve- 
neno ey por causa cancer. Na 
Aruba, lugar di costo di produccion 
baha, e ta subi so. Na 1973 Agroco 
tabata paga f. 1,— pa Im^., Awor e 
prijs aki a bira f. 1,80. E sueldonan 
di e trahadornan tambe a subi. 
Segun Sr. Kamps Agroco por abas- 
tece tanto Aruba, Bonaire y Corsow 
cu berdura si e cultiva 8 ha., loke ta 
posibel. Esaki lo ta un balente 
spaarmento di capital cu lo no bay 
exterior. Algo cu nos mester apoya 
mas tanto posibel. Gobierno ta sub- 
sidia .^roco en berdad door di 
huur e tereno pa fls. 1,— pa anja. 
Pero Gobierno ta spaar hopi door 


cu Agroco ta establece eynan. Di 
1967 - 1973 e tereno akeda porna- 
da sin cu nada no tabata worde ha- 
si cune. Apesar cu tin 3 watch- 
men, nan a horta practicamente tur 
cos. Y lo ta duele pa laga un lugar 
asina cu a costa Gobierno 
f. 1.300.000,— bay perdi' of pará 
pornada. Ta pesey tambe ta incom- 
prendible cu te ainda un decision 
no por cay tocante renobacion di e 
contract cu Agroco. Sr. Kamps ta 
di opinion cu mester bin un miho 
cooperacion entre L.V.V., Agroco, 
e hoffinan di e chinesnan y deputa- 
do Leo. Mester hasi mas research 
encuanto malesanan di mata, en- 
cuanto plaganan, manera lagadishi, 
bashaka y juana. Mester bin tam- 
be hopi mas cooperacion riba ni- 
vel interinsular. Den pasado hopi 
plannan a worde trahá, pero te 
ainda masha poco a worde ehecu- 
ta. Nos di Taray ta haci un fuerte 
apelacion riba Gobierno pa tuma 
un decision tocante renobamento di 
e contract di huur di Hydroponics 
Farm y nos ta spera cu no ta capri- 
cho personal of algo por estilo tin 
henter e asunto wantá. 

PANCHO Y HECTOR 






Djies pariba di un cas, den un mon- 
di masha grandi, dos cachó, un di 
rasa y un di mondi a pega pleitu. 
E dos cachonan a cuminsa insulta 
otro masha robes mes. E cacho di 
rasa, cu jama Hector, ta bisa Pan- 
cho: “A mi si no tin cu drumi pa- 
for den solo y awa ceru.” 

Pancho na su turno ta gritele: 
“A mi si no tin cu drumi mará hen- 
ter dia na cadena pa wak cu ladron- 
nan ta aserca cas. Ami ta un cacho 
di mondi wel, pero mi ta liber. 

Hector: Tende bo, liber, pe- 
ro morto di hamber y sed. Ami si- 
kiera mi ta haña tur dia mi cuminda 
na ora y awa pa mi bebe. Wak con 
mi lananan ta lombra, pero abo bo 
lananan ta patapata di lodo, sushi y 
hasta nan tin carpata. 

Pancho: Nunca mi no a conta nin- 
gun otro cacho mi historia, pero 
abo si lo mi contele. Mi tambe taba- 
ta un cacho manera bo. Pero bida a 
siñami di ta mihor liber, cu tin un 
doño. Despues di hopi aña di servi- 
cio serca mi doño mi a wordu ge- 
scop ariba Ccya. Esey tabata e danki 
cu mi a haña pa mi bondadnan. 
Y cu e palabranan aki Pancho a ca- 
na bai den dirección di e mondi la- 
gando un Hector tur preocupa pa- 
tras. 

Porfin a jega e dia, e dia cu 
tur bestia ta di fiesta: Hector y otro 
cachonan di su clase a dicidi e dia 
ey di haci un wandelmars den dife- 
rente barionan di Aruba. Na dado 
momento Pancho y su compañero- 
nan a tende un cacho ta jora y ta 
ranca na su cadena. Oranan a aserca 
Pancho a reconose Hector, cual na 
su turno tambe a reconoce Pancho. 
Hector, ainda jorando, a baha su ca- 
bes y a grita: “Pordonami, mi tam- 
be a haja mi les.” 

Pancho a bula waja bai serca Hec- 


tor sigui door di e otro cachonan 
cu tabata razo pa tantu injusticia. E 
dos cachonan e momento ey a bra- 
za otro y a lubida cu nan a jega di 
pleita un vez cu otro. Hector tabata 
masha contento y su felicidad lo ta- 
bata más grandi ainda si e dia ey e 
no tabata mará. 


CHARADA 

I 

Dos raketnan ta bula straight ariba 
otro: 

Un tin un velocidad di 9.000 km pa 
ora y e otro un velocidad di 21.000 
km. pa ora. Nan ta start ariba un 
distancia di 1317 km. fey otro. 
Calcula sin usa fey cabez con leuw 
nan ta fey otro un minuut prome 
en dal ariba otro. 

Antwoord fonderste boven): 


•UI5J 009 BpuBjsip 

•^ nnuiui Bd •uiji 
009 uiji 000 08 

Bd «151 000 08 - OO XS X 000 6 pep 
-lOoiaA un no a BquB ABq b; oi^o a Á. 

no BiBduioo opiOM lod uoioBn^is g 

II 

Un hende ta bay na un joyeria cu 4 
cadena di oro. Cada cadena ta con- 
sisti di 3 renchi. 

E ta pidi e joyero pa conecta e cua- 
tro cadenanan aki na otro pa asina 
e por haña un cadena di garganta. 
E joyero ta bisa cu e ta cobra 3 flo- 
rin pa kibra un renchi y 3 florin pa 
bolbe sere dus total 6 florin. 
Ya cu tin di corta 4 sera 4 biaha. 
Dus e job lo costa pues 24 florin. 
E homber ta bisa e joyero e ora cu 
ta solamente 3 corta y sera so e me- 
ster haci pa completa e job. 

Con e a pensa di haci esaki. 

•UBU oiqo S0i; ip 
a0AO UBUBSBd B^ Á UBu iqouai 0 s^xj 

Hugo Themen, un di nos hisado di peso mas prometedor. 

“PRIMAVERA Dl LIBERTAD; ARUBA 
DEN TRANSICIDN: REFLECIONES” 


Pa Sr. Dominico S. Semeleer, mae- 
stro na un school bilengue na Wa- 
shington D.C. Pronto lo e sigui cu 
su estudio pa su grado doctoral den 
International Affairs. 

Maart 4,1978 

Redacion di TARAY, 
c/o Centro di Bario Noord, 

Noord 74, P.O.B. 322. 

Noord. Aruba N.A. 

Respetabie TARAY, 

Mi a dicidi di scirbi e articulo 
aqui despues cu mi a ricibi e do- 
cumento “Sabor di Independencia” 
y varios otro relatos acerca di e 
confrontación na Agosto 1977. 
“Sabor di Independencia” ta e re- 
gistro di un siman cu “lo biba den 
infamia” den historia di Antillas 
Holandes colonial, pero tambe un 
pagina glorioso den e historia di u 
un pueblo “marchando den media 
noche” en busca di su identidad. 

Dominico S. Semeleer 

“Cada pais tin derecho pa dicidi su 
propio destino territorial y politica. 

— Constitución di Naciónes Unidas. 

“No tin nada más dificil pa realiza, 
mas peligroso pa maneja, y cu más 
inciertitud di éxito, cu e iniciación 
di un orden nobo di asuntos.” 

— Niccoló Machiavelli “E1 Principe’ 

“Si no tin lucha no tin progreso. 
Esunnan cu ta profesa di favorece 
libertad, y sinembargo ta desaproba 
di agitación, ta hombernan cu quier 
cosechas sin aramiento di e terra. 
Poder nunca ta concede nada sin 
demanda. Poder nunca a haci esa- 

qui y nunca lo haci tal.” 

— Frederick Douglass Abolicionisa 
Americano 

E gran historiador inglés Arnold J. 
Toynbee a scirbi: “E culto disobe- 
ranfa a bira e religión más impor- 
tante di humanidad. Su dios ta exi- 
gi sacrificio humano.” Un otro hi- 
storiador Charles A. Beard, ora cu 
el a ser puntra cual lesnan universal 
el a siña for di su estudio y com- 
templación di historia di civilisación 
humano a contesta categóricamen- 
te: 

Primero, esunnan cu e diosnan 
lo destrui, nan lo enloqueci 
primeramente cu hamber pa 
poder. 

Segundo, cylindronan di justi- 
cia divina ta drei mashar cal- 
mo, pero nan ta drei cu un 
exactitud perfecto. 

Tercero, e maribomba ta ferti- 
liza e flor cu el ta roba. 
Cuatro, solamente ora cu ta 
hopi scur bo por mira e strea- 
nan den firmamento. 

E filósofo Alfred North Whitehead, 
analizando e crisesnan grandi den e 
arena politica internacional a con- 
clui: “cu nos ta bibando den un dia 
den cual civilisación ta cambiando 
su perspectiva basica; un major 
cambio den historia na unda cu su- 
posiciónes ariba cual sociedad ta 
estructura, ta wordo analizá,desafiá 
vfeorosamente y profundamente al- 
terá.” 

Toynbee, Beard, y Whitehead den 
nan manera unico a describi e situa- 
ción critico di nos siglo atomico, e 
siglo cu psiquiatranan y teológos a 
bautiza “e siglo di ansiedad”. Den 
nos mundo di awe cambionan revo- 
lucionario ta pone existencia huma- 
no den un instabilidad perpetua. 


Pa di promer bez den historia di hu- 
manidad naciónan tin e abilidad y 
capabilidad pa pone un fin perma- 
nente na bida planetario. Den un 
recién pelicula, “The Late Great 
Hanet Earth”, un pelicula inspirá 
y basá ariba e buki biblico di Apo- 
calypso, scientificoann di fama in- 
ternacional a declara cu “e hora de- 
cisivo ya ta hopi laat, Armagedon ta 
dilanti nos porta.” Lidernan militar 
ta di acuerdo cu un confrontacion 
nuclear lo causa asina tanto destruc- 
ción di bida cu “ e bibonan no por 
dera e mortonan”. Pa fia e palabra- 
nan di e poeta inglés John Keats, 
nos ta experenciando “e gran ago- 
nia di mundo”. Presidente John F. 
Kennedy a spierta naciónan cu “hu- 
manidad mester pone un fin na 
guerra o guerra lo pone un fin na 
humanidad.” 

Den su discurso inaugural na aña 
1953, e presidente norteamericano 
Dwight D. Eisenhower a declara: 
“Desde e principio di e siglo aqui, 
un clima di tempestadta parce di a 
invadi e continentenan di mundo.” 
Eisenhower tabata papiando di e 
cambionan grandi politica cu a cu- 
minza socede despues di e dos guer- 
ranan mundial y cu e establecimien- 
to di Naciónes Unidas. “Convenci 
cu tur pueblo tin un derecho sagra- 
do pa libertad completo, e ejercisio 
di nan soberanidad, y e integridad 
di nan territorio naciónal, e consti- 
tución aqui solemnemente ta pro- 
clama e necesidad pa pone un fin 
rapido y incondicibnal na colonia- 
lismo den tur su formas y manife- 
staciones.” E palabranan aqui di e 
Constitución di Naciónes Unidad a 
tuma un significación especial pa e 
paisnan colonizá y inmediatamente 
independencia politica y emancipa- 
ción economica a bira e summum 
bonum. 




Desde Segunda Guerra Mundial, un 
numero grandi di paisnan di Afrika, 
Asia y Caribe cu un población co- 
lectivo di más di 1,000.000.000 di 
hende a gana nan independencia y a 
tuma nan asiento legitimo den Na- 
ciónes Unidas. Hopi bez indepen- 
dencia a ser lográ despues di revo- 
lucionan lai^o y sangriente. “La- 
soberania y la libertad de un pueblo 
no se discuten sino que se defien- 
den con las armas en la mano”, ta- 
bata e fe firme di e luchador valien- 
te nicaraguense Augusto Cesar San- 
dino. Libertad nunca ta ser duna 
voluntariamente door di e opresor, 
esaqui mester ser demandá door di 
esun opremf. “Nos destino hopi 
vez ta depende ariba e punto fini di 
un bayoneta”, asina a declara John 
F. Kennedy, mientras cu Mao Tse- 
Tung a observa cu “poder politico 
ta crece for di e baril di un escope- 
ta.” Cu e acontecimientonan cu a 
tuma lugar na Agosto 1977, e movi- 
miento di independencia pa Aruba 
ta “e realisación di un idea cu su 
tempo a Ilega.” E Noord-Oost Pa- 
saat a cuminza supla “bientonan di 
cambio” den Antillas Holandes, i 
mi mag parafrasear e palabranan in- 
mortal di e antiguo primer-ministro 
inglés Harold MacmiUan. 

Den momento cu cambionan grandi 
presenta nan mes, nan tin e tenden- 
cia di produci, no infrequente, ele- 
mentonan di crisis. Den idioma di 
China, e palabra “crisis” tin dos sig- 
nificación: “oportunidad” y “peli- 
gro”. Den un momento di crisis 
cu ta confrontando un nación direc- 
tamente, e liderazo y e pueblo no 
por queda neutral. E situación cri- 
tico tin ciertos elementos peligroso 
cu uno no por bai atras ni queda in- 
mobil, pero tin cu move pa dilanti. 
E “oportunidad” di crisis ta pa ma- 
xima ventahas y minima desventa- 
has. E “peligro” di crisis ta e posi- 
bilidad di tuma medidanan impru- 
dente o catástrofico. Un ejemplo 
clásico di e manejamiento racional 
di criás tabata e Crisis Cubano na 
1962 entre Estados Unidos y Unión 
Soviética. 

Crisis quier meen cu e status quo ta 


den peligro iportal o muriendo y un 
aregla nobo ta na punta di nace. 
Esaqui ta un acontecimiento con- 
creto. Loque no ta sigur ta con ca- 
ro e entiero di e sistema bieeuw y e 
nacimiento di un sistema nobo lo 
bai costa e pueblo involvf. Den e 
documento “Sabor di Independen- 
cia”, e tragedia cu a hunga su mes 
na Agosto 1977, claramente ta de- 
monstra cu e status quo ta ariba ca- 
ma di morto halando roseanan pisa. 
Cuanto tiempo promer cu Ilega e 
hora final di fallecimiento ta desco- 
noci ainda, debi cu tur sociedad tin 
su protectores di e sistema bieeuw. 
Mientras tanto, e mannan di e olo- 
shi di destino ta sigui ciunna, indi- 
ferente di circumstancias. Realisti- 
camente nos ta bibando den e som- 
bra di un proposición gigantisimo: 
Quende nos ta? Di unda nos ta bi- 
ni? Na unda nos ta bai? 

E escritora fememista francés Si- 
mone de Beauvoir a conclui cu cada 
forma di opresión ta carga e semilla 
di conflicto. Den un situación im- 
poni door di un sistema colonial e 
potencialidad di conflicto ta más 
acentuá. Esaqui ta pa motibo cu e 
privaciones di esun colonizá semper 
ta e resultado di e ventajas cu e po- 
der colonizador a logra gana. Opre- 
sión colonial semper ta total den su 
efectividad. E pueblo clonizá sem- 
per tin di adopta e identidad cu e 
poder colonial a forcele pa acepta. 
E historia, idioma, educacion, reli- 
gion, cultura, más importante e 
sistema di gobiemo y justicia, - tur 
ta producto cu e poder colonial a 
imponi ariba e pueblo colonizá. E 
mentalidad colonial di e pueblo op- 
remi no ta nada mas cu e resultado 
di e reestablecimiento y refuerzo di 
valores y instituciónes di e madre- 
patria. En corto un pueblo coloni- 
zá ta un pueblo cu su personalidad 
natural y su identidad nacional a 
wordu destrui pa facilita control 
completo di e poder colonial. Su- 
premamente, un pueblo colonizá ta 
un pueblo di quende e derecho más 
sagrado y precioso di seres huma- 
nos a wordu nengá y robá, esta li- 
bertad y dignidad di personalidad 

hutnano. Ta pesei ora cu paisnan 
colonizá gana nan independencia, 
inmediatamente nan ta cuminza cu 
un proceso di educacion popular, 
un aspecto di suma importancia den 
reconstrucción di e pais recien libre. 
Aimé Césaire, liber dinamico di e is- 
la di Martinique, den su famoso 
obra “Discurso sobre 

a describi dramaticamente e conse- 
quencianan di e sistema di colonia- 
lismo. Scirbiendo Césaire: “Mi ta 
papiando acerca di millones di hen- 
de cu expertamente a wordu inject á 
cu temor, complejos di inferioridad, 
trepidación, servilidad, desespera- 
ción, humillacion. 

“Frantz Fanon, un psiquiatra-revo- 
lucionario, tambe di Martinique, 
den su obranan clasico “E Misera- 
blenan di Terra” y “Un Colonialis- 
mo Moribundo” a concuri cu e hu- 
millacion aqui inevitablemente ta 
causa un aborecimiento anormal y 
un inferioridad desastroso den men- 
talidad naciónal di e pueblo coloni- 
zá. Reconociendoe inhumanidad 
grueso aqui e Constitucibn di Na- 
ciónes Unidas ta completamente de- 
dicá na e abolicibn total di e siste- 
ma di colonialismo den tur su for- 
ma, expresión y manifestación. 
Den curso di historia di anti-colo- 


nialismo, dos factores semper a ca- 
racteriza movimientos pa indepen- 
dencia: 

1. demanda pa libertad politica 

2. revolte contra pobreza y ex- 
plotación. 

Historia, e gran laboratorio di ex- 
perencia humano, a demonstra cla- 
ramente cu e base di dependencia 
territorial ta economica, pero e ba- 
se di e solución ta politica. Di mo- 
do cu independencia politica ta un 
perquisito indispensabel pa segura 
emancipación y integridad econo- 
mica. Ora cu un nacibn ta comple- 
tamente soberano e por ser accepta 
y reconoci como un igual cu dere- 
chonan inviolable bao di ley inter- 
nacional. Majoriamente, asociacio- 
nes entre nacibnes cu ta completa- 
mente soberano y independiente, y 
totalmente liber for di cualquier 
presion externo ta forma alianzanan 
mas fuerte y durable. Comunidades 
cu ta asocia door di nan propio li- 
bertad y voluntad ta haci pa mejor 
amistad y cooperacion cu esunan cu 
ta asocia door di subjugacion of 
presion externo. Lasonan cu ta uni 
y trece naciónan huntu, mester ta 
forma door di un respet sincero pa 
e independencia politica di e parti- 
darionan cu ta forma e union. 
Lidernan nacionalista mester de- 



foto: Revista Boulevard 


manda libertad politica den nomber 
di e pueblo. Esaqui ta e aserción di 
e derecho di e pueblo pa auto-di- 
recion y independencia for di domi- 
nacibn o intervención estranhero. 
Nacibnan libre tin e libertad pa cria 
nan propio sistema politica-econo- 
mica-social, independiente di e 
ideologianan doctrinario di e siste- 
manan grandi di mundo. E ideolo- 
gia di e sistema nobo lo refleja un 
filosofia cu ta caracteristico di e 
idealnan, valores, creencias, costum- 
bres di e pais. Emancipacion nacio- 
nal ta bai mano a mano cu emanci- 
pación politica. Den un cierto sen- 
tido e ideologia politica di majoria 
naciónan di Tercer Mundo ta un 
sintesis produci door di elementos 
di capitaliso y socialismo, pero 
bisti den un forma nacionalismo-na- 
tivo. Consequentemente a drenta 
den vocabulario di politica interna- 
cional e sistema di “Communocra- 
cia” di Sekou Touré di Guinea; 
“Ujamaa” di Julius Nyerere di Tan- 
zania; “Socialismo Africano” di 
Leopold Senghor di Senegal; “De- 
mocracia cooperativo democratico- 
socialista di Gamal Abdel Nasser di 
Egypto; “Socialismo Destouriano” 
di Habib Bourguiba di Tunesia; 
“Socialismo Pantjasila” di Ahmed 
Sukarno di Indonesia; “CoIIectivis- 
mo democratica” di Jawaharlal 
Nehru di India; “Aprismo” di Vic- 
tor Ra ul Haya de la Torre di Peru; 
“Sociedad Communitario” di 
Eduardo Frei di ChiIe;“Accibn De- 
mocratica” di Romulo Betancourt 



foto: Revista Boulevard 

Charro Kelly tratando na calma e pubHco cu ta defendiendo nan mes cu piedra y 
botter contra e polisnan bon arma. 

di Venezuela; “Republica Coopera- 
tivo” di Forbes Burnham di Guyana 
y otros. 

Independencia politica y suficiencia 
economica ta inseparable. Indepen- 
dencia ta e promer stap necesario 
den e proceso largo di decolonisa- 
ción, tambe un stap necesario pa e 
iniciación di e proceso di rehumani- 
sacibn, y mas importante un pais 
coloniza nunca por crece y desaro- 
lla su potencial maximamente. In- 
dependencia ta e libertad cu un 
pueblo ta posede pa scirbi y ejecuta 
su mes leynan basa ariba justicia im- 
parcial. Un pais independiente ta 
den un mejor posición pa negocio 
tanto na cas como den estranheria e 
promoción di e bon interes di su 
pueblo den asuntonan, cu anterior- 
mente a ser controla door di e inte- 
resnan di otronan. Independencia 
ta e formacion di e personalidad na- 
cional, e identidad nacional y den 
un sentido sublime e renacimiento 
di e pueblo. 

Independencia den su ms no ta un 
panacea inmediata pa tur proble- 
mas, pero 1 ta pone e pueblo den 
un posición na unda cu el tin di de- 
pende ariba su mes recursos nacio- 
nal. E costo di independencia no ta 
mucho diferente for di e precio cu 
un pais tin di paga tratando di existi 
permanentemente den e sombra 
evanesciente perpetuo di un poder 


colonial o neocolonial. Progreso no 
ta algo automatico o un regalo, pe- 
ro un victoria. 

Pa haci progreso, e pueblo tin cu 
traha, lucha, haci esfuerzos, manza 
e elementonan, combati cóntra- 
tiempos, reforma instituciónes, sub- 
juga circumstancias y constante- 
mente queda ideologicamente aler- 
to y spierto. Cu triunfo final ta un 
acumulación di hopi confrontacio- 
nes di corteduracion a wordu pin- 
tá vivamente door di Thomas Hux- 
ley: 

Un nación ta algo mas cu so- 
lamente un territorio. Un na- 
ción ta e fruta bibo di e es- 
fuerzonan di cuidadanonan 
responsable y un gobierno res- 
ponsable; el ta un producto di 
disciplina, cumplimiento, rea- 
lisación di excelencia, servicio 
patriotico, y devoción na un 
cierto clase comun di princi- 
pios. Un nación ta florece y 
crece ora cu el ta ser alimen- 
tá y elevá door di esunan cu 
ta respetele y apreciele cu un 
amor indestructible. 

E salbacion di un pueblo ta queda 
den e union di e pais como un na- 
ción completo. Vigilancia eterna 
ainda y semper ta e precio cu un 
pueblo tin di paga pa mantene su 
libertad, y esaqui ta posibel sola- 
mente na unda e pueblo ta en cargo 


PLAYA 

TRADINC 

PA TUR ARTICULO 
TRAHA DI PAPEL, KARTON, 
OF PLASTIC, JAMA NOS 
I NOS LO BIN 
SIRBIBO. 

TEL. 2787 Tomatenstraat 2. 

CO. N.V. 


Carniceria 

Estrella 

Pa tur sorto di 
carni, porkchop, galiña, 
sparerib y tur sorto di beleg, 

Pasa semper na 

CARNISERIA 
LA ESTRELLA 

Situa na Klipstr. 10 Patras di 

Botica del Pueblo 


^72 io ^rande 

^Store 

pa bo licores 

cerbez 

refresco 

di su propio gobierno. 

Hopi vez ta ser bisá cu paisnan co- 
lonizá no tin abilidad pa goberna 
nan mes. Historia no solamente ta 
contradeci e alegación aqui, pero ta 
repudiele completamente. Bao di 
tutelaje colonial paisnan colonizá 
nunca lo bira capable pa auto-go- 
bierno. E bienestar y seguridad di 
un pueblo nunca por ser poni inde- 
finitivamente den confianza absolu- 
to di un otro poder, no importa con 
benévolo el ta. Historia, e imparcial 
tribunal di e universo moral, repeti- 
damente y tragicamente a demon- 
stra cu alianzanan politica cu ta ser 
fprmá y mantené solamente y ex- 
clusivamente ariba e base di apeia- 
ciónes na consenshi, decencia, yju- 
sticia ta cosnan mashar risco y peli- 
groso ora cu no ta existi recursos 
diplomatico o politico. Den poli- 
tica internacional naciónan ta ser 
goberna principalmente door di nan 
interés domestico. Nunca mester 
ser lubida cu institucibnan y orga- 
nizacibnes politico ta un super- 
estructura sosteni ariba un funde- 
shi economico. 

Moralidad internacional anto ta un 
factor relativo den relaciónes entre 
naciónes debi cu bienestar nacional 
semper ta di suprema importancia 
den “e wega entre nacibnes”, no 
importa den cual forma esaqui ta 
manifesta su mes. E derechonan 
politica y social di partidarionan 
den menoria semper ta di venta na 
e momento cu nan ta den conflicto 
cu e interesnan di e otro “aliado- 
nan” más grandi of poderoso. Nos 
a mira con paisnan amistoso den 
Promer Guerra Mundial a bira ene- 
migos durante e Segunda Guerra 
Mundial y amistades atrobe den e 
“Guerra Frio”. Civilisación nunca 
lo escapa e veridicto di historia di e 
sacrificio di Gzechoslovakia pa pa- 
cifica Hitler. Humanidad a lubida 
e dicho di Lord Acton cu “poder ta 
corrompi y poder absoluto ta cor- 
rompi absolutamente.” Pa motibo 
di e indiferencia calloso aqui, mun- 
doa haña su mes involvi den un ca- 
lamidad global cu den final a costa 
más cu 30,000.000 di bida y causa 
12 


incalculable daño material. No ta 
un sorpresa grandi cu awe e pais di 
Israel, despues di a mira 6,000.000 
miembros di e raza judio extermi- 
ná brutalmente den BeIsen,Dachau, 
Treblinka y Auschwitz, ta asina de- 
termina pa historia no repeti su mes 
Tampoco no por lubida e trs^edia 
di Vietnam y e presente crisesnan 
na Afrika del Sur, Rhodesia y Me- 
dio Oriente. E filósofo Santayana a 
observa pesimisticamente cu “esun 
cu lubida su historia pasado, lo bi- 
ra dispuesto pa repitiele.” 

Den “Weekend di Estudio” cual a 
tuma lugar na Corsow durante April 
25 - 27,1969, Drs. Harold Arends a 
presenta un excelente discurso cor- 
to entitulá “Prinsipyonan di n Bon 
Demokrasya”. Den e discurso aqui 
el a invoca e filosofia politica di e 
tercer presidente norteamericano 
Thomas Jefferson, y a aplica esaqui 
en respecto e areglo constituciónal 
den Antillas Holandes. Drs. Arends 
a nota; 

Komo ultimo punto tokante 
demokrasya aki na Antiyanan, 
mester menshon á e sistema ku 
ta tene e seys islanan huntu. 
Aruba ta e isla ku semper a ek- 
spresá su protesta kontra e are- 
glo vigente. Aunke ku e pro- 
téstanan Arubiano hopi be ta 
bruhá pa via di e emoshon ku 
ta kompaña e protesta, e fon- 
do ta ophetivo. E kontrol riba 
e poder na Corsow no ta visto 
na Aruba. I p’esey Aruba me- 

ster sinti deskonfyansa. 

E kontrol aki mester ta kon- 
strui di un o otro manera pa 
mantené lasonan salu entre e 
seis islanan den futuro. 

Cu “e fondo ta ophetivo” a queda 
indisputablemente demonstrá na 
Agosto 1977. E sospecho na parti 
di Aruba no ta un paranoia, pero un 
desconfianza legitimo. Kontrol di 
poder absoluto ta ser interpreta ge- 
neralmente como mal uso di autori- 
dad sin responsabilidad y respet pa 
libertades fundamental. 

E antiguo Secretario General di Na- 
ciónes Unidas U-Thanta declara cu 
“auto-determinación ainda ta queda 


e derecho más sagrado di tur pue- 
blos cu ainda ta haña nan mes sub- 
jugá.” Pa atardá o violá ariba cual- 
quier pretexto e independencia di 
un pueblo ta pa violá su desarollo 
total. Mecanismos constituciónal y 
instituci bnal designá pa prolonga e 
logramento di libertad y indepen- 
dencia mester ser considera un ana- 
tema den e mejor interes di e pue- 
blo. E preámbulo di e constitucibn 
di Creacibn Divina ta cu Poderoso 
a duna poder na humanidad pa tu- 
ma control di su mundo pa promo- 
ve harmonia, y no pa prbhimo sub- 
uga próhimo. E Constitucibn, e 
Declaracibn di Independencia, y e 
Declaracibn di Derechos di Estados 
Unidos; e Constitución di Naciones 
Unidas y e Declarcibn Universal di 
Derechos Humanos; y constitució- 
nes di majoria paisnan, tur ta decla- 
ra den e mismo tono y den idioma 
transparente loque Thomas Jeffer- 
son a intoma eloquentemente: 
“Nosta mantene cu e verdadnan 
aqui ta manifiesto, y cu tur hende 
ta cria igual y nan a ser dotá door di 
nan Creador cu ciertos derechos in- 
herentes, entre cualnan ta Bida, Li- 
bertad y e persigimiento di Felici- 
dad.” Ta sigui anto cu e derecho d 
di un pueblo pa goberna su mes ta 
un principio fundamental, un lega- 
do divino expresa den lenguaje con- 
stituciónal. Ta incomprensible y 

ilegal pa uno nenga un otro su dere- 
cho pagoberna su mes den libertad- 
Ta mucho mas mejor pa un pueblo 
goberna o si esaqui ta inevitable 
malgobema su mes cu pa ser gober- 
ná door di un otro. Emperador 
Haile Selasie a observa cu “si bo tin 
paz sin justicia, lo bo no tin paz ni 
justicia.” E escritor ingles W. So- 
merset Maugham a nota cu si un 
pueblo ta anhela pa conforte o mo- 
neda m as cu nan quier libertad, nan 
lo perde nan libertad y tambe, iro- 
nicamnte, nan conforte y mneda. 
For di un perspectivo historico ta 
más honorable y beneficial pa un 
pueblo tin auto-gobierno den peli- 
gro cu servitud den tranquilidad. 
Historia ta demonstra innumerable 
pruebas di uno di su más importan- 
te leynan, y esaqui ta cu e futuro 
floreciente ta semper más fuerte cu 
e pasado marchitando. Pa cita hi- 
storiador Arnold Toynbee; “Mi 


Hopi biaha nos ta tende ku foi tem- 
pu ku mundu ta eksisti, hende mu- 
he ta sirbi solamente pa traha i kria 
yu. 

Pero esaki ta berdat? 

Si nos tira un bista den historia nos 
ta ripara ku posishon di hende mu- 
he i hende homber ta kambia segun 
e komunidat ta kambia. 

Asina den e komunidat primitivo 
tabata hopi difisil pa haña kuminda 
i otro nesesidatnan di bida. Pasobra 
e tempu ey no tabaa eksisti ainda 
tur e hermentnan ku nos konose 
awendia. 

Pesey tur hende, muhe i homber, 
mester a kopera ku otro pa huntu 
produsi e kosnan mas nesesario pa e 
komunidat. 

Ningun hende tabatin algo mas ku 
otro; tur hende tabata doño di e 
hermentnan primitivo etc. 

Esaki a pone ku no tabatin ningun 
hende o grupo ku tabata domina e 
otronan. Hende homber no tabatin 
un posishon superior na hende mu- 


propio percepción di historia ta cu 
seres humanos tin libertad genuino 
pa haci desiciones, Nos destino no 
ta ser predestina pa nos; esaqui nos 
ta dicidi pa nos mes.” E poeta ale- 
m'an Johann von Goethe astutamen- 
te a observa: “Tan prontocu bo 
por confia bo mes, lo bo sabi con 
pa biba.” Den e “Buki di Bida” 
ta scirbi cu “E berdad lo haci bo li- 
ber.” Extendiendo e dos verdadnan 
aqui na un nación, cual en realidad 
ta e extensión di e persona indivi- 
vual multiplica ad infinitum, por ser 
bisá cu un naci bn liber ta un naci bn 
cu por confia su mes. 

E proposicion confrontando Aruba 
ta formula den tres preguntas: 

(1) Independencia ta factible? Si. 

(2) E ta algo simple? No. 

(3) E ta algo necesario? Induda- 
blemente. 

E promer stap obvio ta e resolu- 
cibn politica pa haci e esfuerzo. 


he. A1 kontralL Tabatin hopi res- 
pet pa hende muhe ku tabata esun- 
nan ku a kuminsa desaroya i perfek- 
shona sierto hermentnan; a pone e 
rais pa siensia mediko; a inventa 
teknikanan nobo pa planta i warda 
kuminda pa o’n daña etc. 

Tur esaki tabata posibel pasobra 
hende muhe no tabata parti den di- 
ferente kas ku nan propio famia. 
Nan tur tabata kopera den un ko- 
munidat kolektivo. 

Ku otro palabra, den e komunidat 
primitio, nungun hende tabata su- 
bordena a otro hende i pesey taba- 
ta reina igualdat den e komunidat, 
tambe entre muhe i homber. 
Ora e komunidat primitivo a sigi 
desaroya, kaminda a habri a sierto 
hende a kwe e hermentnan i otro 
medionan pa produsi i hasi nan nan 
propiedat privá. 

Esaki tabatin su efekto mesora riba 
e relashonan den e komunidat. 
Pasobra medionan di produkshon 
manera herment i mashin ta nesesa- 


Ta claramente cu den final cada 
pais tin di haci su mes decisión con 
y cuando e lo trata cu su desiggual- 
dades interno y limitacibnes domé- 
stico. Voluntad politico anto ta e 
promer perquisito. Pa gana inde- 
pendeneia un pueblo tin di cruza su 
“Rubicón” politico. Practica sin 
teon'a ta ciego, mientras cu teor la 
sin practica ta estéril. E mejor mo- 
do pa siña con pa ser un pais sobe- 
rano independiente ta pa bira un 
pais soberano independiente. Den 
palabranan di Drs. Harold Arends: 
“Independencia por parse un fase 
ku no ta na fabor di Antiyanan, pe- 
ro pa logra un demokrasya politiko 
el ta indispensabel.” 

Pa esnan cu ta desea di corresponde 
cu Sr. Dominico Semeleer, su adres 
ta; 

606 Columbia Road, N.W., 
Washington D.C. 20001, U.S.A. 


rio pa traha bo nesesidatnan prima- 
rio di bida. 

Di 'mes, e grupo ku no tabatin nada 
mas a bira dependiente di e otronan 
ku tabatin e medionan di produk- 
shon den nan poder. 

I asina nos ta mira ku e kominidat 
primitivo a kai foi otro den klase- 
nan. Esta, den gruponan; un grupo 
ku a bira doño di e medionan di 
produkshon mas importante i un 
otro grupo ku no tabatin nada mas. 
Pa mantene nan propiedat den nan 
mes grupo, a lanta famianan ku ta- 
ta, mama i yu, ku e derecho di he- 
rensha. 

Den tur esaki, e tata a bira esun res- 
ponsabel pa e famia, loke a habri e 
kaminda pa homber bai domina 
hende muhe. 

E klase di doñonan di medionan di 
produkshon, hasiendo uso di nan 
poder, a hasi e otro klase na katibu. 
E komunidat primitivo pues a kam- 

Continua pagina 17 

POSISHON D1 HENDE NUHE 





IN MEMORIAM 


RAFAELA JOHANNITA FIGAROA 



Un sembrador a sali pa sembra. Y a 
sosode ora di sembramento cu un 
parti a cay banda di caminda, y e 
paranan a bin y a come. Un otro 
parti a cay riba baranca, na unda no 
tabatin mucho tera, y mesora el a 
bay halto, pasobra e no tabatin tera 
hundo. Pero ora solo a sali, el a ma- 
ria y pasobra e no tabatin reis, el a 
seca. Y un otro parti a cay den sum- 
pinja y e sumpinjanan a crece y a 
mate y e no a duna fruta. Y e otro 
parti a cay den bon tera y crecien- 
do y floreciendo, el a duna bon fru- 
ta. 

Marco, 4:3-9 


PAIM BEACB 
SEIF SERVICS 


Full Airecondicionado 
Pa tur comestibel di calidad 
carni fresco, berdura etc. 
na prijs barata, pasa na 
PALM BEACH SELF SERVICE 
Den Pueblo di Noord 
Tel: 1189 


Sigur sigur nos por compara Sra. Jo- 
hannita Figaroa cu e ultimo parti di 
e simiyanan. Johannita tabata un 
instrumento den man di Dios, pa 
mustra nos con nos mester stima 
nos prohimo y alavez el tabata un 
persona hopi ehemplar, tanto como 
ama di su cas, semper hunto cu su 
esposo y jiunan, como trahando 
den trabaunan social manera Conse- 
ho Parokial y Centro di Bario 
Noord. Ta p’esey mes su despedida 
di nos a cay nos duro. Nos ta bisa 
despedida, pasobra aunke corporal- 
mente e no ta serka nos mas spiri- 
tualmente e ta keda cu nos door di 
e bunita ehempelnan di compren- 


Fabrica di Mosaico y blokki 

PELTIER 

Ta ofrece su distinguida clientela: 
Mosaicos tur color 20 x 20 cm 
Mosaicos di Granito 25 x 25 cm 
Vloer di Granito basha tur color 
Ta schuur y polish bo vloer 
Tur tipo di Blokki decorativo 
Blokkipa construction di 4" y 6" y 8" 
Differente diseño di arte Murano 


Nassaustraat 252 

Tarabana Tel: 2042 


sion y di cooperacion cu el a duna 
nos. Johannita semper tabata cana 
cu un cara hari, sea ta mainta, mer- 
dia of anochi y nunca nos a weita 
Johannita rabia of pleita cu un hen- 
de. Semper e tabata para kla pa du- 
na un man na unda cu nan pidié. Na 
bida Sra. Johannita Figaroa tabata 
presidente di e Comision di Damas 
di Centro di Bario Noord y bau di 
su guia hopi actividadnan a worde 
organisá, sea pa recauda fondo of 
pa entretene muchanan y hende 
grandi. Y na tur acontecimiento 
el a duna su ayudo, tanto ora di un 
bake sale, como ora di fiestanan y 
shownan cultural y na e fiestanan di 
Dia di Mama etc. 

Su yudanza pa y cu Comision Bi- 
centenial tabata grandi y el a yuda 
cu casi tur e actividadnan. 

Sra. Johannita Figaroa a bay I^a 
nos y apesar cu nos a keda tristo pa 
motibo di su despedida toch cada 
biaha cu nos corda riba dje, nos lo 
ta contento di por a conoce un bon 
y amable persona asina y nos lo ta 
gradicido pa su bunita ehempelnan. 
Cu Dios duna Johannita e descanso 
eterno cu tanto el a merece. 



J.E.P. 

CABENDffl 

PA TUR 
ARTIGULONAN 
D1 

SPORT 

mi iJD«u3«nan ta 

tpist« 


Den cas tin hopi buket di flor cu e 
tantanan a trece pa madushi. Awe 
ta fiesta. Dia di mama. Ta mi promé 
dia di mama cu mi ta pasa na mun- 
do. Of no, e promé mi a pasé den 
mami su barica, ma esey mi no ta 
conta. Pober mami, tur loke mi por 
duné ta amor. Dia mi bira grandi lo 
mi duné tambe un buket di flor. 
Ayera el a trece un bunita shimis 
roos pa mi. Awe mi tiné bisti'. Mi 
ta nota cu dia pa dia mami ta pasa 
mas tempo cu mi y mi ta sinti cu su 
cariño ta crece mas y mas. Anochi 
e no ta laga madushi hacimi drumi 
mas. E mes ta zoyámi pa mi bai 
soño, maske cuanto cansá e ta bini 
di trabao. E mester a busca un tra- 
bao pasobra madushi no por yudé 
paga tur e gastonan di dokter y re- 
medi pa mi. Awe e tantanan tur ta 
na bishita. Cu mi rabo di wowo mi 
ta weita com tan Chita ta keda mi- 
rami. Cu menosprecio riba su cara. 
Ta te dia cu mi tabatatin tres luna 
el a sera conoci cumi, pasobra el a 
keda hopi tempo sin bin cerca ma- 
dushi. Mi por corda cu net den e 
dianan ey mi tabata hopi malo y mi 
a keda varios dia ta zweef entre bi- 
ba y muri. Dokter no a duna spe- 
ranza. Mi mama tabata yora y ora 
cu el a tumami for di den brazanan 
di madushi un di su lágrimanan a 


muha mi lipnan. Golos mi a chupé 
y tabata manera cu mi a haya forza 
trobe pa biba. E keintura a baha y 
poco-poco mi a recobrá mi salud. 
Ya ta cuatro luna pasá. Awor mi tin 
siete luna. Sigur nan ta kere cu un 
baby no por pensa ni observá. Ta 
pesey cu nan ta papia tur cos mi 
dilanti. Mi ta un befguenza pa fa- 
mia, un bastardo. Mi no sabi kiko 
nan kier meen, pero cada bez cu 
nan usa e palabranan ey mi por sinti 
cu cuanto odio nan ta expresánan y 
mi curazon chikito ta sufri. Nan ta 
kere cu un baby no tin sintimento. 
Pero si hasta mata y bestianan tin 
algo di sintimiento! Despues cu e 
tantanan bai, hopi biaha mami ta 
keda tristo. E ora ey mi ta trata na 
consolé cu mi sonrisa di mas dushi, 
ma esey no ta asina facil pa mi, pa 
motibo cu semper mi wowonan ta 
tristo. Esaki ta un cos cu ta intrig'e 
hopi hende. Un baby cu wowonan 
tristo! Pero kiko nan sa di e lucha 
cu mi a hiba pa mi a biba? Pa mi a 
conserbá mi derecho pa nace? Ki- 
ko nan hi di e momentonan di an- 
gustia cu mi a pasa ora cu mi mama 
tabata a punto di abortámi? Ma cu 
tur mi deseo grandi pa biba mi a 
traha riba su consenshi y mi a logra 
conbencé cu mi tin derecho di biba. 
No t'ami mester a paga pa su error. 


Si', mi tata a laga sa cu mi binimen- 
to tabata un error. Mi tata ningun 
dia a bin buscami pa mira. Mi ma- 
ma mester a carga tur cos y soportá 
tur acusacionnan, principalmente di 
su rumannan. E1 a mancha famia! 
Mi no ta acusé cu den momentonan 
di desesperacion y debilidad el a di- 
cidi' cu tabata mihor pa mi no a na- 
ce, pero ta duelmi si cu oranan cu 
mi tabata sinti su curazon tabata 
bati mi no a scuché bati cu amor y 
cu su sanger cu tabata core den mi 
benanan delicado no tabatatin e 
calor di mama pa keinta mi curazon 
chikito cu tabata friu di tristeza pa 
motibo cu mi no tabata bonbim'. 
Ta e tristeza aki a duna mi wowo- 
nan un expresion tristo. Wowonan 
acusador, pero sin venganza. Mi ta 
hiza mi wowonan pa wak tan Chita 
den su cara, ma e ta hopi ocupá ta 
come su bolo. Madushi no tin mu- 
cho tempo pa mi awe. E otro nieto- 
nan tambe mester di su atencion. 
Despues cu nan bai mi ta bai yora 
expres pa e cargami. Mi ta stima 
madushi. Ta bon mi tin bo compa- 
nia, mi a tendé bisa poco dia pasá. 
Cuanto felicidad e palabranan ey a 
trece pa mi. Cu esey madushi a ex- 
presá cu el a aceptami y cu e ta fe- 
liz cu mi. 

D. Laclé H. 





DIRECTIVA Dl CENTRO Dl BARIO NOORD 
Y REVISTA TARAY TA FELICITA TUR E MAMANAN 

CU NAN DIA 

COnK'rKY CLHK 
NnOKn PABIKK 


E anja aki Country Club Noord ta 
di fiesta, na promer lugar pasobra 
dia 21 di februari e a cumpli su di 
dies anja di existencia y tambe pa- 
sobra dia 18 di februari su clubge- 
bouw a wordo inaugura, oficialmen- 
te. 

E organisacion aki a wordo fundá 
dia 21 di februari 1968 pa senjor 
Pedro Tromp, mihor conoci como 
Pedro Dokter. Na principio tabatin 
solamente algun jovenes cu tabata 
reuni na su cas y practica algun de- 
porte. 

Den transcurso di anjanan e organi- 
sacion a crece, y hopi mayornan 
tambe a afila nan mes na e organisa- 
cion. Asina a nace e idea pa forma 
un directiva y busca un nomber pa 
e organisacion. E nomber Country 
Club Noord a wordo mas gusta, 
cual nomber a wordo manda aden 
pa senjor Tarcisio Semeleer. E di- 
rectiva e tempo ey tabata bao presi- 
dencia di Sr. Jan Jacobs. 

Poco poco a nace e anhelo den e 
miembronan pa construi nan mes 
edificio, den cual nan por reuni y 
haci fiestanan. 

Esey pasobra semper nan tabata ha- 
ci nan fiestanan, p.e. sinterklaas, dia 
di mama, y tata, carnaval, pasco y 
anja nobo den Plantage Tromp of 
na un cas di e miembronan. E ma- 
pa a wordo pinta door di Dijkhoff 
Drafting Bureau. E trabao a cumin- 
sa yen di brio, fundeshi a wordo co- 
ba y lanta. Pa un of otro motibo e 
trabaO a slow un tiki, pero na anja 


1975 e miembronan a sigi trobe yen 
di brio cu e construccion. Dia 1 di 
november 1975 e floer a keda cla y 
e promer piedra a wordo poni. 
Esey a sosode pa e representante di 
Lago, Sr. Everett Beaujon. E dia ey 
el a bisa: No laga esaki ser e promer 
y ultimo piedra. 

Na anja 1975 e club tabata bau pre- 
sidencia di Sr. Martin Flanegien. 
Durante ’76 a wordo traha duro y 
ya na mei e ringbalk a wordo basha, 
hopi cooperacion a wordo ricibi. 
Na december 1976 bandera a bay 
halto como senjal di spantenbier y 
na final di ’76 e edificio su dak a 
keda cla. 

Na anja 1977 e trabao di afwerking 
a cuminsa. Cu alma y curpa a wor- 
do traha. Tur dia nos por a mira 
p.e. Tomas Figaroa y Chemi Figa- 
roa, tambe Chin Figaroa cu Tarci- 
sio Semeleer ta traha na club. Dan- 
ki na nan esfuerzonan e club a pro- 
gresa enormemente. 

Na final di 1977 ya tabata na bisto 
cu e club lo wordo habri pronto y 
dia 18 di februari 1978 e club a 
wordo oficialmente habri pa Sr. Pe- 
dro (Charro) Kelly deputado di Te- 
ritorio Insular di Aruba, asisti pa jiu 
muher di e fundador. Asina Coun- 
try Club Noord a drenta den un era 
di progreso, pero ainda tin hopi tra- 
baonan cu mester wordo haci. 
Tempo cu e organisacion a wordo 
funda e tabatin solamente algun 
persona cu tabata reuni pa diberti 
nan mes cu domino etc. 


i 



Bandera di C.C.N. a bay den top, 
na momento cu e punto mas halto 
a worde alcanzá. 


Awor e tin teamnan di futbol orga- 
nisa y afilia na Arubaanse Voetbal 
Bond. Un team di VoIIey damas, 
afilia na Aruba Volleybal Associa- 
tion. Team di Domino, afilia na 
Aruba Domino Bond. Tambe ta 
lantando un team di ping-pong y ya 
club ta afilia na A.T.T.A. 

Riba tereno social nos por mira un 
fondo di entierro pa e miembronan. 
Dianan di fiesta ta wordo celebra 
hunto. Actualmente Country Club 
Noord tin un damescomite hopi ac- 
tivo y den futuro lo wordo traha 
riba un comite di juventud. 

E directiva actual ta trahando duro 
riba su plannan cualnan ta inclui un 
sportveld cu luz, den cual por wor- 
do hunga volley, basket, y tennis. 

Redaccion di Taray kier a manda 
un palabra di pabien pa e miembro- 
nan y directiva di Country Club 
Noord y ta deseanan hopi exito den 
futuro. 



MIRA BON 
Y ALAVEZ 
MUSTRA BON 

Continuacion di pagina 13 

bia i a bira un komunidat di katibu. 
Den e komunidat di katibu no taba- 
ta eksisti igualdat mas manera nos a 
topa den e komunidat primitivo. 
Tabata reina un gran desigualdat en- 
tre na un banda e shonan di katibu i 
na otro banda e muhe i hombernan 
katibu. 

Den e klase di katibu, o katibunan, 
ni homber ni muhe, no tabatin nin- 
gun derecho. Ni pa forma un famia. 
E posishon di tur dos tabata mes- 
kos. Esta, un posishon di eprashon. 
Den e klase di shonan di katibu, e 
desigualdat entre muhe i homber ta- 
bata sali mas na kla. E homber, 
esta e shon, tabatin e responsabili- 
dat ekonomiko di su famia. E mu- 
he dje shon tabata depende di en- 
trada di su kas a i no tabata atende 
ningun otro asunto ku’n ta su kas 
so. 

Ku otro palabra, e dominashon di 
hende homber ta basá riba relashon- 


nan ekonomiko i NO riba kalidat- 
nan fisiko o mental di hombernan. 
E kuenta ku hende homber tin mas 
forsa, resistensha etc. ku hende mu- 
he, no ta kompletamente berdat. 
Naturalmente si hende muhe di ge- 
nerashon a hanyé ta hasi trabao le- 
ve, di mes su kurpa ta adapta su 
mes na trabao leve. Pero si nos tu- 
ma un muhe kunukero ku ta lanta 
tur dia hasi trabou pisá, nos kom- 
paré ku un homber ku ta hasi tra- 
bou atministrativo leve na ofisina, 
ta kua di nan dos lo tin mas forsa? 
Ta basta kla ku den un komunidat 
di klasse nos No por papia di posi- 
shon di hende muhe en general. 
Tampoko nos no por papia di posi- 
shon di hende homber en general. 
Den e sistema di katibu p.e. taba- 
tin hende muhe dje klasse di shon- 
nan di katibi tabatin hende muhe 
katibu. 

Meskos ta konta pa e sistema kapi- 
talista ku nos ta biba aden awendia 



E dinamico Directiva di Country Club Noord 

Tin muhe dje klasse kapitalLsta i tin 
muhe dje kiasse obrero. 

Kaminda e muhe dje klasse obrero 
ta logra hciña un trabou, e ta wordo 
usá komo forsa di labor barata. 
Mientras ku e muhe dje klase kapi- 
talista no tin ningun problema fi- 
nansiero, e muhe dje klase obrero ta 
pasa den skual pa kria su famia. 
Esaki ta pone ku hende muhe dje 
klase obrero hopi biaha no tin ni 
tempu ni energia pa tuma parti na 
otro kosnan den komunidat. Asina 
nos ta mira ku posishon inferior di 
hende muhe ta sinta den e echo ku 
hende ta wordu ekskluwi kasi kom- 
pletamente foi e bida sosial den ko- 
munidat. 

Pa kambia esaki, nos mester kumin- 
sa kambia e sistema ku nos ta biba 
aden. E sistema ku ta pone ku hen- 
de ta subordena na otro hende. 
E sistema ku ta permiti ku ta reina 
desigualdat entre klase, religion i ra- 
sa den komunidat. 


FIRST CHOICE AMONG 
PEOPLE OF DISTINCTION! 

Ck)n pa gana placa facilmente? Ma- 
nera hopi hende mi sa soña di dis- 
cubri barconan Spanjó hundf jen di 
oro, of bira e unico heredero di un 
famija lew, biljonario of di contra 
cu un multi miljonaria cu a gustami 
asina tanto cu ,,Zomaar” e a man- 
dami un cheque di 1 miyon dollar, 
of di gana cu 6 tabla di biljechi e 
promer 6 premionan di landsloterij. 
Un dia ora cu mi tabata pensa ariba 
semejante cosnan, mi tabata wak 
den un recista barata ora cu di ri- 
piente mi wowonan a dal para. “Mi 
por haci, bo miljonario den 4 si- 
man.” Banda di e advertencia aqui 
tabatin un potret di un guy cu bon 
tipo sintá, pia cruzá, telefon na 
un par di papel cu aparencia impor- 
tancia slordig teni den un man. 
Rond di e tipo aqui tabatin 3 belle- 
za cu shimi mini masha cortico y 
pertá. Mas abao di e advertencia qui 
tabata scirbi' 1 hanja un cas di 
$ 90.000 sin placa. 2do Haci bo 
mes miljonario den 7 dia. 3 Atrae 
mujernan bunita. 4 Stop di paga 
belasting pa semper. Pa 10 dollar so 
es informacionnan aqui y mucho 
mas un tal Sid Rozen tabata des- 
puesto pa revelá. Mi a sigui lesa e re- 
vista. Riba cada pagina tabatin ad- 
vertencia cu tabata cantami e me- 
sun cancion 350 dollar pa dia ha- 
ciendo nada, gana $ 8000,— pa luna 
den bo tempo liber gana 
$ 1.000.000 den algun luna. Ya mi 
imaginacion tabata traha full speed. 
E $ 350,— cu mi lo hanja tur dia lo 
mi usa pa mi stock di bebida y pa 
18 


mi cuminda $ 350,— cada dia den 
un anja monta na $ 127.750,— pa 
anja. Mi no ta gran comedor. Pesey 
mi ta kere cu sobrá di e placa mi lo 
usa pa laga ordo cigarnan Havenés, 
special order y pa poco entretene- 
miento suave. Y si e budget aqui no 
tabata bastante tabatin mas adver- 
tencia den e revista ofreciendo mu- 
cho mas ainda cu esaki; método in- 
fallible pa bira rico, cambia $ 6,— 
den $ 1.000.000,- sint'a den bo 
stoel di sosiego. Un stoel ja mi taba- 
tin y na $ 6,— tambe mi por a bin. 
Fortuna y e poder cu e ta encerra 
ya a cuminsá invadimi. Tabatin ad- 
vertenciá cu tabata bisa: gana $50,- 
pa $ 60,— pa ora, drechando lava- 
mano. Pinta envelop y gana 
$ 750,— pa mil envelop. E adver- 
tencia aqui a lantami di verdad, 2 
envelop pa minuut esey ta $ 150,— 
$ 90,— pa ora $ 720,— pa dia, 
$ 3600,— pa siman si mi traha 40 
ora pa siman. Digamos mi tuma 1 
siman di vakantie pa anja esey ta 
$ 158.400,— pa aña. Pero ja mi 
fantasia a cuminsa elabor'a. Mi por 
tuma hendenan den servicio pa pin- 
ta e envelopnan pami, ja mi a mira 
mi fabricanan unda miles di traha- 
dornan ta pinta envelopnan „aan de 
lopende band”. Lugarnan di despa- 
cho unda trucknan ta wordu jena 
cu envelopnan pintá pa wordo 
transportá rond mundo. Mi por a 
sinti e sombra di Onassis mirando 
mi cu admiracion. Pero mientras 
mi celebro tabata envolvi' den e 

fantasianan aqui lew paden tabatin 
un sentimento manera un hari tapá 
y casi mi por a tende e palabranan 
,^okete”. Pero mi a saka e senti- 
mento aqui for di mi mente. A1 fin 
al cabo Colon no tabatin miedo cu 
e mundo por tabata plat. „Mi esti- 
mado señor”, mi promer carta a 
cuminza „mandami e informacion 
con pa bira miljonario den 3 luna,” 
otro carta „ Apreciable señor, man- 
dami e informacion con pa gana 
$ 1.000.000,— cu $ 6,— sintando 
den mi stoel di sosiego.” Mi a man- 
da un 45 di tal cartanan. Mi tabata 
sigur di e sinceridad di e adverten- 
cianan. Den un di nan tabata para,” 
mi kier duna esaki na tur hende- 
nan tanten cu mi por.” E tabata 
zona manera un imploracion y mi a 
imaginami e autor infermo i un 
malesa mortal bringando pa duna 
mundo henter e secreto pa un me- 
jor vida. Si bo no por kere den esaki 
bo no ta kere den nada mas. 

E promer contesta ya a laga tur mi 
illusionnan riba un bandi pia envez 
di por gana $ 0,75 pa cada envelop 
pintá e ganashi a baha te na 1 cen y 
mei. Mi soñonan di Rolls Royce y 
cigarnan Havenés a cuminsa men- 
gua. E otro contestanan no tabata 
mucho mehor. E guy di Bermuda 
cu a priminti den e advertencia di 

por revela con pa gana minal di pla- 
ca corriendo paranda a mandami un 
manual con pa bende mercancia na 
telefon. Den mi mes mi a mire guy 
ey no como un parandero rico ma 
como un parandero morto di ham- 
ber contento cu e 5 dollar cu ami, 
sokete a mandele. Pero locual a fi- 
nalisá tur cos tabata e contesta riba 
e advertencia; Bo kier hopi placa, 
bo ta floho; metodo floho pa gana 
hopi placa, plan sabi. Manda 5 dol- 
lar, Mark Tlemming. E contesta ta- 
bata lo siguiente. Metodo floho pa 
gana placa. Busca un revista cu tin 
un seccion di advertencianan confi- 
dential. Traha un advertencia mane- 
ra dimi cu ta hala atencion bisando 
di por revelá con pa gana hopi pla- 
ca facilmente, 3 pa 5 dollar mes ta 
bon. Ora cartanan drenta manda e 
siguiente respuesta; Entrada $ 5,— 
Gastonan: $ o,15 envelop, $ 0,10 
stampia, $ 0,20 copia, $ 1,—; ad- 
vertencia hunto $ 1,45 $ 5,— kita 
$ 1,45 ta $ 3,55. Bo mes 5 dollar 
a demostra cu ta posibel. Masha 
danki Mark, mi tabatin mester di e 
sla di realidad frieuw aki. Pero ain- 
da tin manera di bin na hopi pla- 
ca facilmente; mi ta bay bira poli- 
tico. 

Pa: F.E. 

PISCA NA FORNO 


6 Filet di piscá (cora) 

1/2 Lb. di keesji raspá 
2 Sibojo cortá chiquito 
1 Cuchara grandi di harinja di pam 

1 Lamoentji 

2 Cuchara grandi di manteca (di 
cushiná) 

1 Cuchara grandi di casca di pam 
garná (of pam bieuw raspá) 
1 Koppi di lechi 

1 Koppi di crema di lechi Salu, pica 
nutmuskaat 


Laba e filetnan y hunta nan cu la- 
moentji, salu y promente. Hunta un 
forma cu rees y pone den dje mitar 
di e cantidad di keesji raspa, mitar 
di e sibojo corta y riba nan e filet- 
nan di pisca. Awor ta pone riba di 
e pisca e sobra keesji y sibojo y aki 
riba ta strooi e harinja di pam. Ta 
basha awor e lechi y crema di lechi 
y ta bolbe pone poco promente y 
salu y tambe e nutmuskaat. Mas ari- 
ba ta pone pida, pida manteca y 
mas ariba e casca di pam. Ta horné 
den un forno no mucho cayente 
un 30 minuut. 


PICHON JENA NA CACEROLA 

6 Pichon gordo 
Salu, pica 

Salu,pica y nutmuskaat 

Pa jena nan: 

1 Cuchara di manteca 

1 Sibojo 

Curazon di 2 pan chiquito 
1/4 Lb. di ham herbé 

2 Doz. di webo 

2 Cuchara grandi di keesji raspá 
Pida petitceli cortá chiquito 
1/2 Koppi di zeta dushi 
1 Sibojo 
1 Tomati 

1 Theelip di pasta di tomati 
Pida sibojo largo, seldo 

y jerba buena 
Salu, pica 

2 Cucharon di bouillon 
(blokki) 

Limpia e pichónnan kita tur pluma, 
laba nan bon, habrinan moda di je- 
na y hunta nan bon cu salu y pro- 
mente. Pone e manteca kima y lora 
e sibojo cortá den dje. Caba saca e 
sibojo pone den un wea y pone 


acerca e curason di pam (pero esaki 
ta muhé den lechi y primi e lechi sa- 
ca afor promé) e ham corta na pida, 
pida, e dor di webonan, e keesji ras- 
pa , e petitceli, salu, pica y nutmus- 
kaat. Ta bruha tur esakinan bon 
den otro y cu e mescla aki ta jena 
e pichonnan y despues cose nan se- 
ra. Pa nan keda cu bunita forma ta 
mara nan pianan. Den un wea di 
hero of di funchi ta hasa e pichon- 
nan den azeta cayente hasi nan bu- 
nita bruin tur banda y despues ta 
pone tur den wea hunto cu e sibo- 
jo cortá, tomati cortá, pasta di to- 
mati, sibojo largo, jerba buena sel- 
do, salu, pica y bouillon, ta tapa 
e wea laga nan cushina te ora e pi- 
chonnan ta cushi y e saus a seca po- 
co. Ta sirbi e pichonnan cu e saus 
bashá riba nan y cu batata hasá. 

HOROseoPO 


ARIES ( 21 Maart — 19 April) 

Esnan perteneciendo na e signo aki ta duro y 
sin compasion. Nan por basila muhernan y hom- 
bernan y despues mata esakinan y kimanan. Bo lo 
ta un soldaat of carnicero. Asina cu bo cuminza cu 
algOjbo mester sigi dal bai numa. 

TAURO ( 20 April - 20 Mei) 

Sex, envidio, venganza, alcohol, flohedad, 
miedo blof, tur esakinan lo bo encontra ariba bo 
caminda. Lo tin cambionan ta sperando, cu des- 
pues lo bo aprecianan. Na fin di luna tur bo pro- 
blemanan lo wordo resolvi atrobe. Lo bo sera ami- 
stad cu un persona. 

GEMINI ( 21 Mei - 20 Juni) 

No cansa bo curpa di mas. Lo bo ta hopi ocu- 
pa caba cu e cosnan andante. Goza di e dianan jen 
di solo y lubida esnan jen di jobida. Contesta e car- 
tanan, cu b.o a keda sin contesta. Un poco mas 
atencion den trafico lo no hacibo ningun daño. 

CANCER ( 21 Juni - 22 Juli) 

Pasenshi y calmo, eseynan lo ta e remedi per- 
fecto pa bo. Ta un bon epoca pa renoba bo cas, 
si tin mester. Mantene bo nerviosismo bou control, 
asina bo por causa hopi rompecabesas. Tin un ma- 
trimonio en vista, un persona cu bo ta stima lo ta 
envolvi eyden. 

LEO ( 23 Juli — 22 Agosto ) 

Nan ta papia ariba bo. Un persona cu bo a ke- 
re di confia, lo haci redunan ariba bo. No rabia, 
ma pone e persona ey na su luga. E ora ey lo bo 
tin tempo pa goza di bo bida. No sea tan generoso. 
Un poco di spaarmento lo haci bon na fin di luna. 

VIRGO ( 23 Agosto — 22 Sept. ) 

Un di e dia nan aki lo bo ricibi un carta im- 
portante di gobierno. E ocasion pa cumpra mue- 
blesnan nobo. Lo bo encontra poco dificultad riba 
tereno amoroso. Mas den luna lo bo haja hopi oca- 
sion pa haci algo na esaki. No vacila, pero actua. 


LIBRA (23 Sept. - 22 Okt. ) 

Bo lo ta ocupa door di... amor. Esaki lo exi- 
gi hcpi di bo tempo, cu bo no ta pensa mas riba al- 
go otro. Algun persona ta kere cu to ta papia fre- 
ga, pero no \agz. nan basila bo cabez. Bo mester tu- 
ma un desishon importante y rapido tambe. 

SCORPIO ( 23 Okt. - 21 Nov.) 

Bo tin algun problema chiquito den cas, spe- 
cialmente si bo tin ruman hombernan mas chiqui- 
to. No laga e cos bira un pleito familiar grandi. Bo 
ta anhela pa mas recreo, ya cu bo a haci hopi cos 
caba pa otro personanan. 


SAGITARIO ( 22 Nov. - 21 Dec.) 

No ta e tempo adecuado pa haci bo ideanan 
caprichoso. Problemanan financiero ta exigi bo 
atencion. No spanta di un persona cu ta pensa cu e 
sa tur cos mihor, pero haci gewoon loque bo senti- 
do sano ta aconsehabo. 

CAPRICORNIO ( 22 Dec. - 19 Jan. ) 

Di un persona cu apenas bo conoce, lo bo risi- 
bi un regalo sorpresivo. Asina hopi cos lo keda 
comprendibel pa bo. Durante un viahe lo bo en- 
contra un persona flaco cu lo nifica hopi pa bo den 
futuro. Sea cariño pa bo animalnan di cas, percura 
bon pa nan. 

ACUARIO ( 20 Jan. - 18 Febr. ) 

Lo wardabo hopi cambionan drastico. Podi- 
ser hasta lo bo muda di cas. Bo no ta satisfecho at 
all, pero pensabo bon promer cu bo actua radical. 
Den weekend lo sosede algo inespera, algo cu sola- 
mente den soño por pasa, pero el lo ta realidad. 

PISCIS ( 19 Febr. - 20 Maart) 

Ta parce cu pa bo no ta existi nada otro cu 
amor. Bo ta waak solitario bo dilanti sin move. 
Bo por bin cai den tentacion di haci cosnan cu por 
causa bo daño. Si bo ta participa den loteria, e ci- 
franan 1 y 5 lo hunga un papel importante. 

